### Beslutning

Tilbagesendes Magistratsafdelingen for Børn og Unge, Magistratsafdelingen for Sundhed og Omsorg samt Magistratsafdelingen for Kultur og Borgerservice med bemærkning, at byrådet i sit møde den 27. november 2019 har vedtaget Magistratens foranstående indstilling af 11. november 2019.

Frank Thomsen bevares som kommunal ejendom, og omdannes til et idræts-, børne- og sundhedshus med idrætsfaciliteter og sundhedstilbud for alle aldre samt dagtilbud til børn fra 0-6 år.

### Resumé

[adresse] vokser og befolkningstallet stiger særligt i områder med boligudbygning. I Hasle-Møllevang området medfører byomdannelser, Ceres-byen og senere omdannelsen af amtssygehuset flere familieboliger. Samtidig bliver det i stigende grad vanskeligt at finde velegnede byggegrunde til kommunale tilbud i byfortættede områder.

Det foreslås på den baggrund, at Frank Thomsen bevares som kommunal ejendom, og omdannes til et idræts-, børne- og sundhedshus med idrætsfaciliteter, folkesundhedstilbud for alle aldre samt dagtilbud til børn fra 0-6 år. Samtidig anvendes ejendommen som kontorfacilitet for sundhedsplejen og Tværfaglig Enhed i Børn og Unge samt til uddannelse i Stærkere Læringsfællesskaber. Med inspiration fra Børne- og Sundhedshus Vest undersøges muligheden for indflytning af en lægepraksis.

Det fælles hus vil medvirke til at reducere social ulighed i sundhed, til øget samarbejde med frivillige, foreninger og organisationer samt til brobygning til fællesskaber.

### Indstilling

Det indstilles:

At 1) Salg af Frydenlundskolen annulleres.

At 2) Børn og Unge, Kultur og Borgerservice og Sundhed og Omsorg indgår fælles aftale om drift af Idræts-, Børne- og Sundhedshus Rune Rasmussen.

At 3) der gives anlægsbevilling på 10,4 mio. kr. til Sundhed og Omsorg til overtagelse og renovering af et areal på ca. 1.100 kvm på [adresse] finansieret ved en reduktion af opsparingen på sektor 3.31.

At 4) der frigives rådighedsbeløb på 10,4 mio. kr. i 2020 til Sundhed og Omsorg.

At 5) der gives anlægsbevilling på 19,2 mio. kr. til Børn og Unge til at etablere ni dagtilbudsgrupper på [adresse] finansieret af reserven til sikring af pasningsgarantien.

At 6) der gives anlægsbevilling på 5,8 mio. kr. til afledte ombygninger af bygningen, herunder i den del af [adresse], som byrådet allerede har vedtaget skal overdrages til Kultur og Borgerservice. Bevillingen er finansieret i forbindelse med lukning af Center-10 og udmøntes i fællesskab af Børn og Unge og Kultur og Borgerservice.

At 7) der frigives rådighedsbeløb på i alt 25,0 mio. kr. til Børn og Unge fordelt med 5,8 mio. kr. i 2019 og 10,7 mio. kr. i 2020 og 8,5 mio. kr. i 2021.

At 8) det resterende indtægtskrav på 32,1 mio. kr. bortfalder. Indtægten modsvares af betaling på 5,3 mio. kr. fra Sundhed og Omsorg for at overtage et areal til Folkesundhed [adresse]; 11,7 mio. kr. i mindreudgifter fra reserven til sikring af dagtilbud, idet der etableres ni pasningsgrupper i bygningen; 3,6 mio. kr. reserveret til genhusning af dagplejen, som ikke gennemføres og 11,4 mio. kr. fra kapitalisering af mindreudgifter, idet huslejeudgifter til sundhedsplejen i [adresse] bortfalder.

At 9) 2 % af anlægsudgifterne til Børn og Unge anvendes til intern projekt- og procesledelse i Børn og Unge.

### Sagens forløb

07-11-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 11-11-2019 Magistraten

Fremsendes til [adresse] med bemærkning, at Magistraten i mødet den 11. november 2019 anbefaler, at byrådet tiltræder Magistratsafdelingen for Børn og Unge, Magistratsafdelingen for Sundhed og Omsorg samt Magistratsafdelingen for Kultur og Borgerservices indstilling af 1. november 2019.

Hjalte Johansen tog forbehold.

Rådmand Minna Jepsen var forhindret i at deltage i sagens behandling.

 27-11-2019 [adresse]
Tilbagesendes Magistratsafdelingen for Børn og Unge, Magistratsafdelingen for Sundhed og Omsorg samt Magistratsafdelingen for Kultur og Borgerservice med bemærkning, at byrådet i sit møde den 27. november 2019 har vedtaget Magistratens foranstående indstilling af 11. november 2019.